
Rahu tn 7 ja lähiala detailplaneeringu kehtestamine 
1. Asjaolud ja menetluse käik

Rahu tn 7 ja lähiala detailplaneeringu algatamise ettepaneku on esitanud Neptunus OÜ juhatuse liikme Raul Vanem`a isikus ning detailplaneering algatati Narva Linnavolikogu 26.04.2007 otsusega nr 141.           
Detailplaneeringuga on ette nähtud viis krunti, millest on kolm hoonestatavat ärimaa krunti (kahest riigimaast), üks tootmismaa krunt alajaama paigaldamiseks ning üks liiklusmaa krunt uue sõidutee rajamiseks. Hoonete lubatud kõrguse vahemik on 4-17 m. Parkimine toimub krundisiseselt (kokku 436 kohta). Rahu tn äärde on ettenähtud puudeallee ning parkimisplatside juurde uue kõrghaljastuse istutamine. Madalhaljastus planeeritakse kõrghaljastuse vahele ja piki kinnistu idapoolset piiri. Juurdesõit alale on Rahu tn-lt lähtuvalt Lääne tänava ja planeeringuala põhjapiirini kavandatud uue tänavalõigu kaudu. Jalakäijate juurdepääs on piki Rahu tänava ääres kulgevat kõnniteed. Määratakse ka tehnovõrkude asukohad. 
Planeeritava ala pindala on ca 4,7 ha.                                                                                                                                                                                                                                                                                                                                                                                                                                                                                                                                                                                                                                                                                                                                              Planeering sisaldab kehtiva Narva linna üldplaneeringu täpsustamise ettepanekut.

Planeeringu vastuvõtmine toimus 29.01.2009 Narva Linnavolikogu otsusega nr 4. Avaliku väljapaneku ajavahemikul 02.03. - 16.03.2009 oli esitatud planeeringule üks kirjalik vastuväide Aleksandr Tsõssi poolt, kus tema nõudis Rahu tn 7 kinnistu omanikult seada servituut. 09.06.2009 toimus Maavalitsuses väite ärakuulamine, kus Narva Arhitektuuri- ja Linnaplaneerimise Amet kui ka planeeringu koostaja ja korraldaja esitas A. Tõssile kaalutletud põhjenduse, miks ei ole tema vastuväide piisavalt põhjendatud. 

12.06.2009 kirjas nr 1.2-38/1826-3 annab Ida-Viru Maavanem Rahu tn 7 ja lähiala detailplaneeringu lahendusele heakskiidu. Arhitektuuri- ja Linnaplaneerimise Amet teeb ettepaneku detailplaneeringu kehtestamiseks. 
2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2  kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõikedele 4 ja 7.

3. Otsus

3.1. Kehtestada Rahu tn 7 ja lähiala detailplaneering.
3.2. Narva linna Arhitektuuri- ja Linnaplaneerimise Ametil teha otsus teatavaks OÜ-le Neptunus ning avaldada ajalehes, milles Narva  linn avaldab ametlikke teateid.
3.3. Narva linna Arhitektuuri- ja Linnaplaneerimise Ametil teatada tähtkirjaga Tamali Kinnisvara OÜ Aleksandr Tsõssile  detailplaneeringu kehtestamisest ühe nädala jooksul planeeringu kehtestamise otsuse tegemise päevast arvates :
4. Rakendussätted
4.1. Otsus jõustub teatavaks tegemisest.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

